**Άβαταρ Άανγκ** (Κινέζικα: 安昂, πιγίν: *Ān Áng*) ή απλώς **Άανγκ** ονομάζεται ο πρωταγωνιστής της τηλεοπτικής σειράς κινουμένων σχεδίων του Nickelodeon *Άβαταρ: Ο Τελευταίος Ανεμοδαμαστής*. Δημιουργήθηκε από τους Μάικλ Τάντε ΝτιΜάρτινο και Μπράιαν Κονιέτζκο και έκανε την πρώτη του εμφάνιση στο πρώτο επεισόδιο της σειράς, «Το αγόρι μέσα στο παγόβουνο», το οποίο προβλήθηκε στις 21 Φεβρουαρίου του 2005. 

Είναι μια ενσάρκωση του «Άβαταρ», δηλαδή της ανθρώπινης μορφής του πνεύματος του φωτός και της ειρήνης. Ως Άβαταρ, ο Άανγκ έχει την δυνατότητα να δαμάζει, δηλαδή να ελέγχει τα τέσσερα βασικά στοιχεία της φύσης και είναι υπεύθυνος για την διατήρηση της ειρήνης και της ισορροπίας στον κόσμο.

Εμφανίσεις
----------

### *Άβαταρ: Ο Τελευταίος Ανεμοδαμαστής*

Κύριο λήμμα: Άβαταρ: Ο Τελευταίος Ανεμοδαμαστής
Μετά από τον θάνατό του, ο Άβαταρ Ρόκου μετενσαρκώθηκε στον Άανγκ, τον οποίο μεγάλωσε ο Γκιάτσο, ένας μοναχός του Νότιου Ναού του Αέρα και φίλος του Ρόκου. Λόγω της αυξανόμενα εχθρικής συμπεριφοράς του Άρχοντα της Φωτιάς Σόζιν προς τα υπόλοιπα έθνη, οι μοναχοί αποφάσισαν να αποκαλύψουν στον Άανγκ πως είναι ο Άβαταρ στα 12 του χρόνια, πριν από την παραδοσιακή ηλικία των 16, και να τον μεταφέρουν σε έναν από τους άλλους ναούς. Μόλις μαθαίνει πως θα αποχωριστεί από τον Γκιάτσο, ο Άανγκ φεύγει από τον ναό μαζί με τον ιπτάμενό του βίσωνα, τον Άππα. Παρόλα αυτά, ξεκινά μια καταιγίδα και ο Άανγκ εισέρχεται στην Κατάσταση του Άβαταρ, η οποία ενεργοποιείται όταν η ζωή του Άβαταρ βρίσκεται σε κίνδυνο. Δημιουργεί ένα παγόβουνο γύρω από αυτόν και τον Άππα και παραμένει παγωμένος για την επόμενη εκατονταετία.

#### Βιβλίο Ένα: *Νερό*

Κύριο λήμμα: Άβαταρ: Ο Τελευταίος Ανεμοδαμαστής - Βιβλίο 1: Νερό
Μετά από εκατό χρόνια, δύο χωριάτες από τη Νότια Φυλή του Νερού, η Ταμάρα και ο Σόκκα, βρίσκουν τον Άανγκ μέσα στο παγόβουνο. Η Ταμάρα τον ελευθερώνει χρησιμοποιώντας νεροδάμασμα και ο Άανγκ τους ακολουθεί στο χωριό τους. Δεν γνωρίζει πως ήταν παγωμένος για εκατό χρόνια και νομίζει πως υπάρχει ακόμα ειρήνη στον κόσμο. Η επιστροφή του τραβά την προσοχή του πρίγκιπα Ζούκο, ο οποίος εξορίστηκε από τον πατέρα του, τον Άρχοντα της Φωτιάς Οζάι, και δεν μπορεί να επιστρέψει στο Έθνος της φωτιάς μέχρι να βρει τον Άβαταρ. Αφότου οι Ταμάρα και Σόκκα μαθαίνουν πως ο Άανγκ είναι ο Άβαταρ αποφασίζουν να τον ακολουθήσουν στο ταξίδι του. Πηγαίνουν στον Νότιο Ναό του Αέρα, όπου ο Άανγκ συνειδητοποιεί πως είναι ο Τελευταίος Ανεμοδαμαστής, βλέποντας τους σκελετούς όσων ήξερε. Λόγω της θλίψης του, εισέρχεται στην Κατάσταση του Άβαταρ και τα αγάλματα των Άβαταρ στα άλλα έθνη φωτίζουν, με αποτέλεσμα να μαθευτεί η επιστροφή του παγκοσμίως. Οι φίλοι του καταφέρνουν να τον ηρεμήσουν και συναντούν όμως ένα φτερωτό λεμούριο, τον τελευταίο του είδους του, τον οποίο ονομάζουν Μόμο. Μετά από λίγο καιρό, ο Άανγκ συναντά το πνεύμα του προηγούμενου Άβαταρ, Ρόκου, ο οποίος τον ενημερώνει πως πρέπει να καταφέρει να δαμάσει όλα τα στοιχεία και να σταματήσει τον πόλεμο πριν από το τέλος του καλοκαιριού, καθώς τότε θα πέσει ο κομήτης του Σόζιν, ο οποίος θα κάνει τους φωτοδαμαστές παντοδύναμους. Όταν η ομάδα φτάσει στη Βόρεια Φυλή του Νερού, ο δάσκαλος του νεροδαμάσματος Πάκου διδάσκει στην Ταμάρα και τον Άανγκ προχωρημένο νεροδάμασμα. Αφότου βοηθήσουν την φυλή να σταματήσει μια εισβολή από το Έθνος της Φωτιάς, ξεκινούν το ταξίδι τους προς το Βασίλειο της Γης για να μπορέσει ο Άανγκ να βρει κάποιον να δάσκαλο τον διδάξει γαιοδάμασμα. Ο Οζάι αναθέτει στην κόρη του, πριγκίπισσα Αζούλα, να κυνηγήσει τον Ζούκο και τον θείο τους, Άιρο, οι οποίοι πρόδωσαν το Έθνος της Φωτιάς.

#### Βιβλίο Δύο: *Γη*

Κύριο λήμμα: Άβαταρ: Ο Τελευταίος Ανεμοδαμαστής - Βιβλίο 2: Γη
Στον δεύτερο κύκλο της σειράς, ο Άανγκ μαθαίνει να δαμάζει τη γη από την Τοφ Μπέιφονγκ, αφότου την είδε σε ένα όραμα. Στο ταξίδι τους, προσπαθούν να ξεφύγουν από την Αζούλα και τις φίλες της, Μέι και Τάι Λι. Η ομάδα μαθαίνει για μια έκλειψη (η οποία θα αφαιρούσε τις δυνάμεις των φωτοδαμαστών για ένα συγκεκριμένο χρονικό διάστημα) σε μια μυστική βιβλιοθήκη και προσπαθούν να μεταφέρουν την πληροφορία στον βασιλιά της Μπα Σινγκ Σε, της πρωτεύουσας του Βασιλείου της Γης. Παρόλα αυτά, μια ομάδα Αμμοδαμαστών απαγάγει τον Άππα για να τον πουλήσει. Όσο ψάχνουν για τον Άππα, μαθαίνουν πως ο βασιλιάς είναι διακοσμητικός και πως αυτός που ελέγχει την πόλη είναι ο σύμβουλός του, ο Λονγκ Φενγκ. Ο Λονγκ Φενγκ κρύβει από τον βασιλιά και από τους πολίτες πως υπάρχει πόλεμος, και αν το μάθει κάποιος του κάνει πλύση εγκεφάλου. Η ομάδα καταφέρνει να αποκαλύψει την αλήθεια στον βασιλιά και να βρει τον Άππα, τον οποίο είχε φυλακίσει ο Λονγκ Φενγκ. Λίγο αργότερα, ο Άανγκ συναντά έναν γκουρού που προσπαθεί να του μάθει πώς να ξεκλειδώσει τα εφτά *τσάκρα* του σώματός του για να μάθει να ελέγχει την Κατάσταση του Άβαταρ. Ο Άανγκ βρίσκεται κοντά στο να το καταφέρει, αλλά όταν αισθάνεται πως η Ταμάρα βρίσκεται σε κίνδυνο φεύγει για να την σώσει. Ο Άανγκ τελικά καταφέρνει να ξεκλειδώσει το έβδομο και τελευταίο *τσάκρα*, αλλά τον σκοτώνει η Αζούλα δαμάζοντας την ηλεκτρική ενέργεια. Η Ταμάρα όμως καταφέρνει να τον επαναφέρει στην ζωή χρησιμοποιώντας νερό των πνευμάτων από την Βόρεια Φυλή του Νερού.

#### Βιβλίο Τρία: *Φωτιά*

Κύριο λήμμα: Άβαταρ: Ο Τελευταίος Ανεμοδαμαστής - Βιβλίο 3: Φωτιά
Ο τρίτος και τελευταίος κύκλος της σειράς ξεκινά με τον Άανγκ να ξυπνά αφότου βρισκόταν σε κόμμα για τρεις εβδομάδες. Την ημέρα της έκλειψης, η ομάδα επιτίθεται στο Έθνος της Φωτιάς αλλά χάνουν, καθώς η Αζούλα τους αποσπά την προσοχή και δεν προλαβαίνουν να επιτεθούν στον Οζάι όσο είναι αδύναμος. Ο Ζούκο, όμως, ο οποίος είχε επιστρέψει στην πατρίδα του αφότου βοήθησε την Αζούλα να καταλάβει την Μπα Σινγκ Σε, προδίδει τον πατέρα του για να μάθει στον Άανγκ να δαμάζει την φωτιά. Όταν πέφτει ο κομήτης του Σόζιν, ο Άανγκ είναι απρόθυμος να σκοτώσει τον Οζάι, παρόλο που οι προηγούμενοι Άβαταρ προσπαθούν να τον πείσουν πως είναι ο μόνος τρόπος να σταματήσει τον πόλεμο. Σε μια μονομαχία μεταξύ τους, ο Άανγκ καταφέρνει να ξεκλειδώσει το έβδομο *τσάκρα* και να εισέρθει στην Κατάσταση του Άβαταρ, νικώντας τον Οζάι. Αποφασίζει να μην τον σκοτώσει, αλλά του αφαιρεί τις δυνάμεις και τον φυλακίζει. Ο Ζούκο γίνεται ο νέος Άρχοντας της Φωτιάς και για πρώτη φορά μετά από 100 χρόνια επικρατεί η ειρήνη στον κόσμο.

### *Ο Θρύλος της Κόρρα*

Κύριο λήμμα: Ο Θρύλος της Κόρρα
Το πνεύμα του Άανγκ μαζί με την Κόρρα στην τηλεοπτική σειρά Ο *Θρύλος της Κόρρα*.
Η Κατάσταση του Άβαταρ αφαίρεσε πολύ ενέργεια από τον Άανγκ όσο βρισκόταν μέσα στο παγόβουνο. Για τα επόμενα χρόνια το γεγονός αυτό δεν τον επηρέαζε και με την Ταμάρα έκαναν τρία παιδιά, τον Μπούμι τον 2ο, την Κάια την 2η και τον Τένζιν. Όταν ο Άανγκ έγινε μεσήλικας, όμως, η αφαίρεση της ενέργειάς του κούρασε πολύ το μυαλό του και το σώμα του, με αποτέλεσμα να πεθαίνει στα 66 του χρόνια (αλλά αφού ήταν παγωμένος για 100 χρόνια, πέθανε στα 153). Πριν πεθάνει, ο Άανγκ ζήτησε από το Τάγμα του Λευκού Λωτού να βρει και να καθοδηγήσει τον επόμενο Άβαταρ. Αυτό όμως δεν συνέβη και τελικά η επόμενη μετενσάρκωση του Άβαταρ, η Κόρρα, εκπαιδεύτηκε από την Ταμάρα και τον Τένζιν. Το πνεύμα του Άανγκ αργότερα καθοδήγησε την Κόρρα σε στιγμές ανάγκης, όπως και ο Ρόκου καθοδήγησε τον ίδιο.

### Εμφανίσεις σε άλλα μέσα

Εκτός από τις δύο τηλεοπτικές σειρές, ο Άανγκ έχει εμφανιστεί και σε άλλα μέσα, περιλαμβάνοντας κόμικς, βιντεοπαιχνίδια και ταινίες.

#### Παιχνίδια

Ο Άανγκ εμφανίζεται σε πολλαπλές κάρτες του παιχνιδιού *Avatar: The Last Airbender Trading Card Game*. Εμφανίστηκε στο βιντεοπαιχνίδι *Avatar: The Last Airbender*, το οποίο βασίζεται στον πρώτο κύκλο της σειράς. Το παιχνίδι ακολούθησαν δύο συνέχειες με τίτλο *Avatar: The Last Airbender – The Burning Earth* και *Avatar: The Last Airbender – Into the Inferno*, τα οποία βασίζονται στον δεύτερο και τον τρίτο κύκλο της σειράς, αντίστοιχα. Ο χαρακτήρας επίσης εμφανίστηκε στο *Escape from the Spirit World*, ένα online βιντεοπαιχνίδι του επίσημου ιστοτόπου του Nickelodeon. Αν και αλλάζει κάποια στοιχεία της ιστορίας της σειράς, οι δημιουργοί της ισχυρίζονται πως είναι μέρος του κανόνα.

Ο Άανγκ έχει εμφανιστεί και σε βιντεοπαιχνίδια crossover, όπως τα *Nicktoons Nitro*, *Nickelodeon Kart Racers 2: Grand Prix*, *Nickelodeon All-Star Brawl* και *Nickelodeon All-Star Brawl 2*.

#### Προσαρμογές ζωντανής δράσης

Ο Άανγκ έχει εμφανιστεί σε δύο προσαρμογές ζωντανής δράσης, δηλαδή με ηθοποιούς. Η πρώτη είναι μια ταινία με τίτλο *Ο Τελευταίος Μαχητής του Ανέμου*, σε σκηνοθεσία Μ. Νάιτ Σιάμαλαν, κυκλοφόρησε το 2010. Ο δωδεκάχρονος Νόα Ρίνγκερ υποδύθηκε τον χαρακτήρα. Η επιλογή ενός υποτιθέμενα άσπρου ηθοποιού για τον Άανγκ στο εμπνευσμένο από την Ασιατική κουλτούρα σύμπαν του *Άβαταρ* προκάλεσε αρνητικές αντιδράσεις από τους θαυμαστές, με κάποιους από αυτούς να αποκαλούν τους υπεύθυνους της επιλογής ηθοποιών ρατσιστές. Ο Ρίνγκερ όμως αργότερα δήλωσε πως είναι Ιθαγενής Αμερικανός.

Το 2024 έκανε πρεμιέρα μια ακόμα προσαρμογή ζωντανής δράσης της σειράς, αλλά αυτή την φορά ήταν στην μορφή της τηλεοπτικής σειράς *Άβαταρ: Ο Τελευταίος Μαχητής του Ανέμου*. Ο Γκόρντον Κόρμιερ, ένας ηθοποιός με καταγωγή από τις Φιλιππίνες, υποδύθηκε τον Άανγκ. Η υποδοχή της επιλογής του ηθοποιού για τον χαρακτήρα αλλά και της σειράς γενικότερα ήταν πιο θετική από αυτή της ταινίας.

Δημιουργία
----------

Ένας άνθρωπος αέρα μαζί με ανθρώπους νερού είναι παγιδευμένοι σε ένα χιονισμένο τοπίο...και κάποιοι άνθρωποι φωτιάς τους πιέζουν...
—Οι δημιουργοί της σειράς Μάικλ Τάντε ΝτιΜαρτίνο και Μπράιαν Κονιέτζκο

Ο χαρακτήρας του Άανγκ αναπτύχθηκε από μια ζωγραφιά του Μπράιαν Κονιέτζκο, η οποία απεικονίζει έναν καραφλό άνδρα με ένα σημάδι που μοιάζει με βέλος στο κεφάλι του. Η ζωγραφιά αργότερα εξελίχθηκε σε μια εικόνα ενός αγοριού με έναν ιπτάμενο βίσωνα. Εν τω μεταξύ, ο Μάικλ Τάντε ΝτιΜαρτίνο είχε δει ένα ντοκιμαντέρ για εξερευνητές που παγιδεύτηκαν στον Νότιο Πόλο, κάτι που αργότερα συνδύασε με τη ζωγραφιά του Κονιέτζκο.

Η πλοκή που περιέγραψαν είναι παρόμοια με αυτή των πρώτων δύο επεισοδίων του *Άβαταρ: Ο Τελευταίος Ανεμοδαμαστής*, όπου οι «άνθρωποι νερού» (Ταμάρα και Σόκκα) σώζουν έναν «άνθρωπο αέρα» (Άανγκ) όσο «είναι παγιδευμένοι σε ένα χιονισμένο τοπίο» (Νότια Φυλή του Νερού) ενώ «κάποιοι άνθρωποι φωτιάς τους πιέζουν» (Ζούκο και Έθνος της Φωτιάς). Οι δημιουργοί της σειράς αρχικά προόριζαν να ξυπνήσει ο Άανγκ σε έναν φουτουριστικό κόσμο, όπου θα είχε ένα ρομπότ ονόματι Μόμο και πολλούς βίσωνες. Οι δημιουργοί εν τέλει αποφάσισαν να το αλλάξουν και ο Μόμο έγινε ένας ιπτάμενος λεμούριος ενώ οι βίσωνες μειώθηκαν στον ένα.

Στο επεισόδιο «Οι ιστορίες της Μπα Σινγκ Σε» το όνομα του Άανγκ γράφεται ως 安昂 (ān áng) στα Κινέζικα.

Προσωπικότητα και χαρακτηριστικά
--------------------------------

Οι δημιουργοί της σειράς χρησιμοποιήσαν τον Βουδισμό και τον Ταοϊσμό ως πηγές έμπνευσης για το *Άβαταρ*. Όπως αποδεικνύεται στα επεισόδια «Ο βασιλιάς του Ομάσου» και «Η περιμετωπίδα», ένα αξιοσημείωτο κομμάτι της προσωπικότητας του Άανγκ είναι η χορτοφαγία του, η οποία παρατηρείται στον Βουδισμό, τον Ινδουισμό και τον Ταοϊσμό. Επιπρόσθετα, ο Άανγκ είναι συνήθως απρόθυμος να πολεμήσει. Στο επεισόδιο «Ο κόσμος των πνευμάτων (Χειμερινό ηλιοστάσιο, μέρος 1ο)», ο Άανγκ συναντά ένα θυμωμένο πνεύμα που καταστρέφει ένα χωριό και απαγάγει πολλούς από τους κατοίκους του, αλλά αντί να το πολεμήσει, προτιμά να διαπραγματευτεί μαζί του. Επίσης, όταν έρχεται αντιμέτωπος με τον Οζάι στο τελευταίο επεισόδιο της σειράς «Ο Κομήτης του Σόζιν: Μέρος 4ο, Άβαταρ Άανγκ» αποφασίζει να μην τον σκοτώσει και τον φυλακίζει.

Υποδοχή και επίδραση
--------------------

Ο χαρακτήρας του Άανγκ έλαβε αναγνώριση από τους κριτικούς και τους θαυμαστές της σειράς. Ο Κένταλ Λάιονς δήλωσε πως «ο Άανγκ είναι ένα αξιαγάπητο παιδί με το οποίο μπορείς εύκολα να ταυτιστείς» και «φαίνεται πως φέρνει την άνεση σε επικίνδυνες ή εχθρικές καταστάσεις». Άλλες κριτικές αναφέρουν πως παρόλο που ως Άβαταρ, ο Άανγκ φαίνεται ανίκητος, ως ο πραγματικός εαυτός του, «είναι ένας κοινός Ανεμοδαμαστής», και πως είναι ρεαλιστικός χαρακτήρας καθώς έχει αρκετά ελαττώματα.

Το 2016, το *Screen Rant* κατέταξε τον Άανγκ στο νούμερο 15 στον κατάλογο των καλύτερων 30 χαρακτήρων τηλεοπτικών σειρών κινουμένων σχεδίων όλων των εποχών.

Ο Άανγκ είναι ένας από τους πιο γνωστούς και αγαπητούς χαρακτήρες κινουμένων σχεδίων όλων των εποχών και είδωλο της ποπ κουλτούρας. Στους Θερινούς Ολυμπιακούς Αγώνες 2020, ο Κίραν Μπάντλοε, ένας Ολλανδός αθλητής που ειδικεύεται στην ιστιοπλοΐα, κέρδισε το χρυσό μετάλλιο στο RS: X των ανδρών έχοντας ένα κούρεμα μπλε βέλους εμπνευσμένο από τον σχεδιασμό του Άανγκ.

Παραπομπές
----------

1. ↑  Σκηνοθέτης: Λόρεν ΜακΜούλλαν, Σεναριογράφος: Άαρον Έχασζ (3 Ιουνίου 2005). «Η καταιγίδα». *Άβαταρ: Ο Τελευταίος Ανεμοδαμαστής*. Κύκλος 1. Επεισόδιο 12. Nickelodeon.
2. 1 2  Σκηνοθέτης: Λόρεν ΜακΜούλλαν, Σεναριογράφος: Μάικλ Τάντε ΝτιΜάρτινο (25 Φεβρουαρίου 2005). «Ο νότιος ναός του αέρα». *Άβαταρ: Ο Τελευταίος Ανεμοδαμαστής*. Κύκλος 1. Επεισόδιο 3. Nickelodeon.
3. 1 2 3  Σκηνοθέτης: Ντέιβ Φιλόνι, Σεναριογράφοι: Μάικλ Τάντε ΝτιΜάρτινο, Μπράιαν Κονιέτζκο (21 Φεβρουαρίου 2005). «Το αγόρι μέσα στο παγόβουνο». *Άβαταρ: Ο Τελευταίος Ανεμοδαμαστής*. Κύκλος 1. Επεισόδιο 1. Nickelodeon.
4. 1 2  Σκηνοθέτης: Ντέιβ Φιλόνι, Σεναριογράφοι: Μάικλ Τάντε ΝτιΜάρτινο, Μπράιαν Κονιέτζκο (21 Φεβρουαρίου 2005). «Η επιστροφή του Άβαταρ». *Άβαταρ: Ο Τελευταίος Ανεμοδαμαστής*. Κύκλος 1. Επεισόδιο 2. Nickelodeon.
5. ↑  Σκηνοθέτης: Τζιανκάρλο Βολπ, Σεναριογράφος: Μάικλ Τάντε ΝτιΜάρτινο (15 Απριλίου 2005). «Άβαταρ Ρόκου (χειμερινό ηλιοστάσιο, μέρος 2ο)». *Άβαταρ: Ο Τελευταίος Ανεμοδαμαστής*. Κύκλος 1. Επεισόδιο 8. Nickelodeon.
6. ↑  Σκηνοθέτης: Τζιανκάρλο Βολπ, Σεναριογράφος: Μάικλ Τάντε ΝτιΜάρτινο (18 Νοεμβρίου 2005). «Ο δάσκαλος του νεροδαμάσματος». *Άβαταρ: Ο Τελευταίος Ανεμοδαμαστής*. Κύκλος 1. Επεισόδιο 19. Nickelodeon.
7. ↑  Σκηνοθέτης: Ντέιβ Φιλόνι, Σεναριογράφος: Άαρον Έχασζ (2 Δεκεμβρίου 2005). «Η πολιορκία του βορρά, μέρος 2ο». *Άβαταρ: Ο Τελευταίος Ανεμοδαμαστής*. Κύκλος 1. Επεισόδιο 20. Nickelodeon.
8. ↑  Σκηνοθέτης: Έθαν Σπάουλντιγκ, Σεναριογράφος: Μάικλ Τάντε Ντιμαρτίνο (5 Μαΐου 2006). «Η τυφλή ληστής». *Άβαταρ: Ο Τελευταίος Ανεμοδαμαστής*. Κύκλος 2. Επεισόδιο 6. Nickelodeon.
9. ↑  Σκηνοθέτης: Τζιανκάρλο Βολπ, Σεναριογράφος: Τιμ Χέντρικ (14 Απριλίου 2006). «Ο βάλτος». *Άβαταρ: Ο Τελευταίος Ανεμοδαμαστής*. Κύκλος 2. Επεισόδιο 4. Nickelodeon.
10. ↑  Σκηνοθέτης: Τζιανκάρλο Βολπ, Σεναριογράφος: Τζόσουα Χάμιλτον (26 Μαΐου 2006). «Η καταδίωξη». *Άβαταρ: Ο Τελευταίος Ανεμοδαμαστής*. Κύκλος 2. Επεισόδιο 8. Nickelodeon.
11. ↑  Σκηνοθέτης: Τζιανκάρλο Βολπ, Σεναριογράφοι: Μάικλ Τάντε ΝτιΜαρτίνο, Μπράιαν Κονιέτζκο (1 Δεκεμβρίου 2006). «Ο γκουρού». *Άβαταρ: Ο Τελευταίος Ανεμοδαμαστής*. Κύκλος 2. Επεισόδιο 19. Nickelodeon.
12. ↑  Σκηνοθέτης: Μάικλ Τάντε ΝτιΜαρτίνο, Σεναριογράφος: Άαρον Έχασζ (1 Δεκεμβρίου 2006). «Το σταυροδρόμι της μοίρας». *Άβαταρ: Ο Τελευταίος Ανεμοδαμαστής*. Κύκλος 2. Επεισόδιο 20. Nickelodeon.
13. ↑  Σκηνοθέτης: Τζιανκάρλο Βολπ, Σεναριογράφος: Μάικλ Τάντε ΝτιΜαρτίνο (23 Νοεμβρίου 2007). «Η ημέρα του Μαύρου Ήλιου, μέρος 1ο: Η εισβολή». *Άβαταρ: Ο Τελευταίος Ανεμοδαμαστής*. Κύκλος 3. Επεισόδιο 10. Nickelodeon.
14. ↑  Σκηνοθέτης: Χοακίμ Ντος Σάντος, Σεναριογράφος: Άαρον Έχασζ (30 Νοεμβρίου 2007). «Η ημέρα του Μαύρου Ήλιου, μέρος 2ο: Η έκλειψη». *Avatar: The Last Airbender*. Κύκλος 3. Επεισόδιο 11. Nickelodeon.
15. ↑  Σκηνοθέτης: Έθαν Σπάουλντιγκ, Σεναριογράφοι: Ελίζαμπεθ Γουέλτς, Άαρον Έχασζ, Τιμ Χέντρικ (14 Δεκεμβρίου 2007). «Ο δυτικός ναός του αέρα». *Άβαταρ: Ο Τελευταίος Ανεμοδαμαστής*. Κύκλος 3. Επεισόδιο 12. Nickelodeon.
16. 1 2  Σκηνοθέτης: Έθαν Σπάουλντιγκ, Σεναριογράφοι: Ελίζαμπεθ Γουέλτς, Άαρον Έχασζ, Μάικλ Τάντε ΝτιΜαρτίνο, Μπράιαν Κονιέτζκο (19 Ιουλίου 2008). «Ο Κομήτης του Σόζιν: Η Τελική Αναμέτρηση». *Άβαταρ: Ο Τελευταίος Ανεμοδαμαστής*. Κύκλος 3. Επεισόδιο 58-61. Nickelodeon.
17. ↑  Δημιουργοί: Μάικλ Τάντε ΝτιΜαρτίνο, Μπράιαν Κονιέτζκο (14 Απριλίου 2012 – 19 Δεκεμβρίου 2014). *Ο Θρύλος της Κόρρα*. Nickelodeon.
18. ↑  «Avatar Trading Card Game». Nickelodeon. Αρχειοθετήθηκε από το πρωτότυπο στις 2 Μαρτίου 2008. Ανακτήθηκε στις 24 Μαρτίου 2008.
19. ↑  «Avatar: The Last Airbender Trading Card Game». BoardGameGeek. Αρχειοθετήθηκε από το πρωτότυπο στις 21 Φεβρουαρίου 2010. Ανακτήθηκε στις 24 Μαρτίου 2008.
20. ↑  «Avatar: The Last Airbender Video Game». *Nick.com*. Nickelodeon. Αρχειοθετήθηκε από το πρωτότυπο στις 6 Φεβρουαρίου 2013. Ανακτήθηκε στις 22 Μαρτίου 2008.
21. ↑  «Avatar: The Last Airbender — The Burning Earth» (Flash). Nickelodeon. Αρχειοθετήθηκε από το πρωτότυπο στις 14 Μαρτίου 2008. Ανακτήθηκε στις 13 Μαρτίου 2008.
22. ↑  «Avatar: The Burning Earth». IGN. Αρχειοθετήθηκε από το πρωτότυπο στις 25 Σεπτεμβρίου 2008. Ανακτήθηκε στις 10 Φεβρουαρίου 2022.
23. ↑  Nickelodeon. «Avatar Escape From The Spirit World» (Adobe Flash File). Viacom Corporation. Αρχειοθετήθηκε από το πρωτότυπο στις 19 Νοεμβρίου 2011. Ανακτήθηκε στις 19 Φεβρουαρίου 2008.
24. ↑  «Nickelodeon All-Star Brawl videos highlight Aang and Korra movesets». *Nintendo Everything*. 1 Οκτωβρίου 2021. Αρχειοθετήθηκε από το πρωτότυπο στις 2 Οκτωβρίου 2021. Ανακτήθηκε στις 3 Οκτωβρίου 2021.
25. ↑  Σπέρλινγκ, Ν (17 Δεκεμβρίου 2008). «Movies». **1026**. Entertainment Weekly, σελ. 15.
26. ↑  Γκρέμε ΜακΜίλαν (17 Δεκεμβρίου 2008). «Avatar Casting Makes Fans See... White». *Gizmodo*. Αρχειοθετήθηκε από το πρωτότυπο στις 20 Δεκεμβρίου 2008. .
27. ↑  Τζεφ Γιανγκ (2008-12-29). «'Avatar' an Asian thing- why isn't the cast?». *San Francisco Chronicle*. Αρχειοθετήθηκε από το πρωτότυπο στις 1 Φεβρουαρίου 2009. .
28. ↑  Ναόμι Τάρλοου (2008-12-29). «Protesters oppose "whitewashing" in new Shyamalan film». *Daily Pennsylvanian*. Αρχειοθετήθηκε από το πρωτότυπο στις 2011-07-25. .
29. ↑  Χόφμαν, Τζόρνταν (21 Μαΐου 2010). «Racebending — The Controversy Continues — The Last Airbender». UGO.com. Αρχειοθετήθηκε από το πρωτότυπο στις 24 Μαΐου 2010.
30. ↑  Κάρεν Βάλμπι (3 Νοεμβρίου 2010). «Noah Ringer of 'The Last Airbender' has nothing up his sleeve: EW at 'The Kids' Table'». Entertainment Weekly. Αρχειοθετήθηκε από το πρωτότυπο στις 23 Δεκεμβρίου 2011.
31. ↑  Griffin, David (12 Αυγούστου 2021). «Avatar: The Last Airbender: Netflix Live-Action Series Reveals Cast and Creative Team». *IGN* (στα Αγγλικά). Ανακτήθηκε στις 11 Απριλίου 2024.
32. 1 2 3 4  ΝτιΜαρτίνο, Μάικλ Τάντε; Κονιέτζκο, Μπράιαν (2006). «In Their Elements». *Nickelodeon Magazine* (Winter 2006): 6.
33. ↑  Σκηνοθέτης: Έθαν Σπάουλντιγκ. «Οι ιστορίες της Μπα Σινγκ Σε». *Άβαταρ: Ο Τελευταίος Ανεμοδαμαστής*. Κύκλος 2. Επεισόδιο 15. Nickelodeon.
34. 1 2  ΝτιΜαρτίνο, Μάικλ Τάντε; Κονιέτζκο, Μπράιαν (2006). «Myth Conceptions». *Nickelodeon Magazine* (Χειμώνας 2006): 7.
35. ↑  Σκηνοθέτης: Άντονι Λιόι, Σεναριογράφος: Τζον Ο'Μπράιαν (2005-03-18). «Ο βασιλιάς του Ομάσου». *Άβαταρ: Ο Τελευταίος Ανεμοδαμαστής*. Κύκλος 1. Επεισόδιο 5. Nickelodeon.
36. ↑  Σκηνοθέτης: Χοακίμ Ντος Σάντος, Σκηνοθέτης: Τζον Ο'Μπράιαν (2007-09-28). «Η περιμετωπίδα». *Άβαταρ: Ο Τελευταίος Ανεμοδαμαστής*. Κύκλος 3. Επεισόδιο 2. Nickelodeon.
37. ↑  Σκηνοθέτης: Λόρεν ΜακΜούλλαν, Σεναριογράφος: Άαρον Έχασζ (2005-04-08). «Ο κόσμος των πνευμάτων (Χειμερινό ηλιοστάσιο, μέρος 1ο». *Άβαταρ: Ο Τελευταίος Ανεμοδαμαστής*. Κύκλος 1. Επεισόδιο 7. Nickelodeon.
38. ↑  Liu, Ed (18 Ιουλίου 2008). «"Sozin's Comet" Produces an Epic Season Finale for "Avatar the Last Airbender"». Toon Zone. Αρχειοθετήθηκε από το πρωτότυπο στις 13 Ιουνίου 2011. Ανακτήθηκε στις 20 Ιουλίου 2008.
39. ↑  Λάιονς, Κένταλ (8 Δεκεμβρίου 2005). «Avatar: The Last Airbender». Animation Inside. σελ. 2. Αρχειοθετήθηκε από το πρωτότυπο στις 22 Φεβρουαρίου 2008.
40. ↑  Μελ, Τόρι Άιρλαντ (27 Φεβρουαρίου 2008). «Avatar: The Last Airbender – "The Spirit World (Winter Solstice, Part 1)" Review». IGN. Αρχειοθετήθηκε από το πρωτότυπο στις 2 Μαρτίου 2008.
41. ↑  Μπέρμαν, Τζέισον (9 Ιουνίου 2016). «30 Best Animated TV Characters Of All Time». *Screen Rant*. Αρχειοθετήθηκε από το πρωτότυπο στις 28 Φεβρουαρίου 2018.
42. ↑  Ο'Κόνορ, Φίλιπ (30 July 2021). «Sailing-'Last Airbender' Badloe in control for final RS:X gold». Αρχειοθετήθηκε από το πρωτότυπο στις 30 Ιουλίου 2021. .

Εξωτερικοί σύνδεσμοι
--------------------

* Άανγκ στο Nick.com

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Άβαταρ: Ο Τελευταίος Ανεμοδαμαστής* |
| --- |
|  |
| 
Δημιουργήθηκε από Μάικλ Τάντε ΝτιΜάρτινο και Μπράιαν Κονιέτζκο |
|  |
| *Ο Τελευταίος Ανεμοδαμαστής* | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Επεισόδια | 

|  |  |
| --- | --- |
| Βιβλίο 1: *Νερό* | 
* "Το αγόρι μέσα στο παγόβουνο"
* "Η επιστροφή του Άβαταρ"
* "Ο νότιος ναός του αέρα"
* "Οι πολεμίστριες του Κιόσι"
* "Ο βασιλιάς του Ομάσου"
* "Αιχμάλωτοι"
* "Ο κόσμος των πνευμάτων"
* "Άβαταρ Ρόκου"
* "Ο πάπυρος του νεροδαμάσματος"
* "Τζετ"
* "Το μεγάλο φαράγγι"
* "Η καταιγίδα"
* "Το μπλε πνεύμα"
* "Η μάντισσα"
* "Ο Μπάτο της φυλής του νερού"
* "Ο λιποτάκτης"
* "Ο βόρειος ναός του αέρα"
* "Ο δάσκαλος του νεροδαμάσματος"
* "Η πολιορκία του βορρά"
 |
|  |
| Βιβλίο 2: *Γη* | 
* "Η κατάσταση του Άβαταρ"
* "Το σπήλαιο των δύο ερωτευμένων"
* "Η επιστροφή στο Ομάσου"
* "Ο βάλτος"
* "Η ημέρα του Άβαταρ"
 |
|  |
| Βιβλίο 3: *Φωτιά* | 
"Ο Κομήτης του Σόζιν: Η Τελική Αναμέτρηση" |

 |
|  |
| Χαρακτήρες | 
* Άανγκ
* Άππα
* Ζούκο
* Ταμάρα
* Σόκκα
* Τοφ Μπέιφονγκ
* Άιρο
* Αζούλα
 |
|  |
| Βιντεοπαιχνίδια | 
* *Avatar: The Last Airbender*
* *The Burning Earth*
* *Into the Inferno*
 |
|  |
| Άλλα | 
* Σειρά κόμικς
* Παιχνίδι καρτών εμπορικών συναλλαγών
* Lego
* Κόσμος
 |
|  |
| Προσαρμογέςζωντανής δράσης | 

|  |  |
| --- | --- |
| Ταινία | 
* Soundtrack
* Βιντεοπαιχνίδι
 |
|  |
| Τηλεοπτική σειρά | 
* "Aang"
* "Warriors"
* "Omashu"
* "Into the Dark"
* "Spirited Away"
* "Masks"
* "The North"
* "Legends"
 |

 |

 |
|  |
| *Ο Θρύλος της Κόρρα* | 

|  |  |
| --- | --- |
| Επεισόδια | 
* Βιβλίο 1: *Αέρας*
	+ "Καλώς ήρθατε στη Δημοκρατική Πόλη"
* Βιβλία 2: *Πνεύματα*
* Βιβλίο 3: *Αλλαγή*
* Βιβλίο 4: *Ισορροπία*
 |
|  |
| Χαρακτήρες | 
* Κόρρα
* Ασάμι Σάτο
* Μπόλιν
* Μάκο
* Τένζιν
* Λιν Μπέιφονγκ
* Ζαχίρ
* Κουβίρα
 |
|  |
| Άλλα | 
* Βιντεοπαιχνίδι
* Κόμικς
 |

 |
|  |
| *Τα Χρονικά του Άβαταρ* | 
* *Η Άνοδος της Κιόσι*
* *Η Σκιά της Κιόσι*
 |
|  |
| Σχετικά | 
* *Nickelodeon Super Brawl*
* *Nicktoons MLB*
* *Smite*
* *Brawlhalla*
* *Nickelodeon Kart Racers 2*
* *Nickelodeon All-Star Brawl*
* *Nicktoons Nitro*
* *Avatar Legends: The Roleplaying Game*
* *Nickelodeon Kart Racers 3*
* *Nickelodeon All-Star Brawl 2*
 |
|  |
| 
* Κατηγορία Κατηγορία
 |

 |